Krajevna skupnost Birčna vas, Birčna vas 1 8000 Novo mesto

**Zapisnik 11. seje Sveta KS Birčna vas**

**Datum:** Svet se je sestal 14.09. 2020 ob 19. uri v prostorih OŠ Birčna vas.

**Prisotni na seji: Majda Meštrić, Stane Žagar, Ciril Zupančič, Darja Marjanović, Andrej Kastelic, ter tajnica Vesna Stanešić.**

**Opravičeno odsotni: Urška Hrovatič in Tanja Primc**

**DNEVNI RED**:

1. **Ugotovitev sklepčnosti, ter potrditev zapisnika 10. seje.**
2. **Otvoritev avtobusnega obračališča v Birčni vasi**
3. **Razno**

**Ad1**

Udeležba na 11. seji je bila 71,42%, kar pomeni da smo bili sklepčni. Pripomb na zapisnik 10. seje ni bilo, zato je v celoti sprejet.

 **Ad 2**

Avtobusna postaja v Birčni vasi je bila že tehnično prevzeta konec avgusta. Potrebno je še urediti detajle – zatravitev, ureditev »šterne«, posaditev okrasnega grmičevja, lipe. Glede zasaditve je dogovorjeno sodelovanje z GG Novo mesto – vrtnarija. Po tehničnem prevzemu, ter dokončni ureditvi travnatih površin, je predvidena otvoritev avtobusnega postajališča v Birčni vasi 28.09.2020, ob 14.30h.

Ob otvoritvi bomo posadili lipo, ter še nekaj nizkega grmičevja. Tudi na obstoječi vodnjak bomo pritrdili »pumpo«. Obenem bomo pri igralih zasadili lipi, nabavljeni pri GG.

Zatravitev je bila izvedena v okviru projekta AP, ostalo zasaditev pa financira KS. Obljubljeno je tudi sponzoriranje.

Sama otvoritev se bo odvijala po protokolu, ki ga pripravlja MO NM. Zaradi corone bo potekalo vse malo v okrnjeni obliki. Na otvoritev so vabljeni predstavniki DRS-ja, člani sveta KS ter krajani. Pri gostilni Žagar se pripravi malo prigrizka in peciva, s sodelovanjem krajanov. Sicer je pa izvedba odprtja odvisna od trenutne corona situacije, kar pomeni v skladu z veljavnimi pravili.

  **Ad3**

Pod točk razno je predsednica posredovala še nekaj aktualnih informacij.

* Prijavljeni projekti s sofinanciranjem MO se nadaljujejo
* Za projekt odvodnjavanja v Birčni vasi je bil na razpisu, ki ga izvaja MO Novo mesto, izbran izvajalec iz Ljubljane. Z deli pričnejo 15.9.2020.
* Za razsvetljavo na Jami je trenutno razpis v teku
* Reklamacija za postajališče pri gasilskem domu še zmeraj ni rešena
* Potekajo razgovori glede podhoda v Birčni vasi( razširitev, poglobitev ter ureditev pešpoti): Dogovori potekajo v smeri razširitve izdelanega projekta rekonstrukcije ceste od podvoza do šole.
* Podan je bil predlog za odstranitev ekološkega otoka z novozgrajene AP. Kljub prizadevanjem za to rešitev in tudi za premik kontejnerjev s ceste v Padež na druge lokacije izvedba ni možna zaradi nestrinjanja nekaterih krajanov.
* V oktobru je potrebno poslati plan potrebnih del povezanih s Komunalo (ekološki otoki). Ta seznam je bil Komunali posredovan že letos v marcu, vendar po našem poizvedovanju, ker ni bilo odziva, so nam pojasnili, da moramo to oddati konec leta.
* Firma Urbana igrala, ki je v letu 2017 postavila igrala, je ob samoiniciativnem ogledu igral na terenu ugotovila luščenje barve na igralih v Malem Podljubnu. To napako bodo odpravili.
* Telekom je obvestil, da bodo pričeli s polaganjem optičnega kabla iz smeri Poganci – Rajnovšče, Rakovnik, Jama, Lakovnice. Po neuradnih informacijah je tudi izvajalec RU- NE še vedno aktualen. Kdaj in kdo bo z optiko nadaljeval v drugih vaseh, je še polno neznank.
* Zagorc Štefka je zaprosila KS za pozitivno mnenje in podporo glede postavitve črpalke v Ljubnu na parcelah 1598/6 in 1598/5 v k.o. 1492 Stranska vas. Priložila je tudi grafičen prikaz predloga. Sklep sveta je, da člani nimamo nobenih zadržkov glede njenega projekta.
* Mira Rus je zaprosila za ključ pisarne za potrebe RK, kar se ji ugodi.
* Posode za odpadna olja, ki nam jih je v juniju poslala Komunala, smo v glavnem razdelili. Nekaj jih je še na voljo, v pisarni KS.

Seja ja bila zaključena ob 20 uri

Zapisnik sestavila

Vesna Stanešič